Pɛl 2
Ŋäc ŋɔaani luäk ɛ ji̱
1
Gatdä mi liŋi ruacdä
kä tiitdi luekdä,
2
kä liŋ pɛl agɔaa,
kä läthi ca̱ru kä ŋäc ŋɔaani,
3
kɛ ɣöö mi wi̱i̱ ca̱r lɔaac wä go̱r,
kä biɛ go̱r i̱ biɛ ŋa̱c.
4
Biɛ go̱r a bɛc ce̱tkɛ
ciɛk in bo̱r,
kɛnɛ go̱r kä mi gɔaa
mi ci bath.
5
Ɛ jɛn bi luth Kuɔth Nhial
cu ŋa̱c,
kä bi ŋäc Kuɔth cu jek bä.
6
Kɛ ɣöö Kuoth Nhial ŋunɛ
ŋäc ŋɔaani,
kä bä ŋäc ŋɔaani kä jɛ
kɛnɛ tiit.
7
Kä cɛ luäk tɛ̱̈ɛ̱̈ kɛ kui̱
gua̱n cuŋni,
kä ɛ ko̱t nɛɛni tin thil bɛ̈ɛ̈l.
8
Yiënɛ duɔ̱ɔ̱p cuŋni,
kä gaŋɛ duɔ̱ɔ̱p nɛɛni
tin ŋa̱thkɛ jɛ.
9
Kɛ kɔrɛ bi thuɔ̱k kɛnɛ cuɔ̱ɔ̱ŋ
kɛ ciaŋ päärä kɛ dup
tin gɔw cu ŋa̱c.
10
Kä bi ŋäc ŋɔaani cu ben
lɔɔcdu,
bɛ cua̱ mi gɔaa kɛ tieeydu.
11
Bi luth kɛnɛ ŋäc ŋɔaanidu
kɛ jɛ ji̱ gaŋ.
12
Bɛ ji̱ ka̱m raar dup in jiääk
kɛnɛ ruac nɛɛni tin
ji̱ däkä.
13
Kä nɛy tin wä duɔ̱ɔ̱p
cuŋni wä päl
a ba wä jäl ni dup
ti ca̱a̱r,
14
kä ba nhɔk ni lätni dui̱rä,
kä tɛth lo̱ckiɛn kɛ
ruaacni ji̱ däkä.
15
Kɛ nɛy ti dupkiɛn gɔ̱a̱ŋ gɔa̱a̱ŋ,
gɔ̱a̱lkɛ dupkiɛn ɛ naath.
16
Bi cu kään kä ciek in
go̱o̱r naath,
kɛnɛ ruacdɛ min gɔaa in
pɛɛlɛ nikɛ.
17
Jɛn cɛ cɔwdɛ ba̱ny piny,
kä cɛ guk Kuɔthdɛ pa̱l ruëëc.
18
Kɛ ɣöö dhɔrɛ te ni lia̱a̱ thi̱n,
kä duɔ̱ɔ̱pdɛ ɛ yiëë li̱eth.
19
Kä ram ci wä kä jɛ
/cɛ luny jɔk,
kä /cɛ duɔ̱ɔ̱p teekä
nyɔk kɛ jek.
20
Ji̱n jäl ni duɔ̱ɔ̱p mi gɔaa,
kä tit ni dup cuŋni.
21
Kɛ ɣöö bi cieŋ ni ji̱
cuŋni wi̱i̱ muɔ̱ɔ̱n,
kä bi duɔth ni nɛy ti
thil bɛ̈ɛ̈l thi̱n.
22
Duundɛ ɣöö ba ji̱ dueeri woc wi̱i̱ muɔ̱ɔ̱n,
kä nɛy tin thil ŋa̱th
bikɛ thil thar.
